

**TIRGUS IZPĒTE**

**BŪVUZRAUDZĪBAS VEIKŠANA PIEBRAUCAMĀ CEĻA PIE BALVU EZERA ŪDENS ŅEMŠANAI ATJAUNOŠANĀ**

**ID.NR.** **BNP TI 2020/59**

**Informācija par pasūtītāju:**

|  |  |
| --- | --- |
| **Nosaukums**  | Balvu novada pašvaldība |
| Reģistrācijas numurs  | 90009115622 |
| Adrese | Bērzpils iela 1A, Balvi, Balvu novads |
| Kontaktpersona par tirgus izpētes priekšmetu | Balvu novada pašvaldības Finanšu un attīstības nodaļas vadītāja Olga Siņica, tālr. 64522634, 29361548e-pasts: olga.sinica@balvi.lv  |
| Kontaktpersona par piedāvājumu sagatavošanu | Balvu novada pašvaldības juriskonsulte Inga Puriņa – Eglīte, t. 64520931,e-pasts: inga.purina.eglite@balvi.lv |
| E-pasta adrese  | dome@balvi.lv  |
| Darba laiks  | pirmdienās 8:30-18:00; otrdienās, trešdienās un ceturtdienās 8:30-17:00; piektdienās 8:30-16:00 |

1. **Tirgus izpētes priekšmets:**

Būvuzraudzības veikšana Piebraucamā ceļa pie Balvu ezera ūdens ņemšanai atjaunošanas darbu laikā. Tirgus izpēte tiek veikta Latvijas – Krievijas pārrobežu sadarbības programmas projekta “Improvement of environmental manegement thrugh joint actions in RU-LV cross-border regions” (GreenPalette) ietvaros.

1. **Tirgus izpētes priekšmetu raksturojošie rādītāji:**

Plānots veikt piebraucamā ceļa pie Balvu ezera ūdens ņemšanai atjaunošanu atbilstoši paskaidrojuma rakstam (Pielikums Nr.2) un darbu apjomiem (Pielikums Nr.3).

1. **Būvuzrauga pienākumi ir:**
	1. veikt objektā būvuzraudzību saskaņā ar LR spēkā esošu likumdošanu;
	2. pirms būvdarbu uzsākšanas izstrādāt būvuzraudzības plānu un pievienot konkrētajai būvniecības lietai būvniecības informācijas sistēmā;
	3. objekta būvuzraudzība ir jāuzsāk vienlaicīgi ar būvdarbu uzsākšanu objektā;
	4. iepazīties ar būvniecības ierosinātāja un būvdarbu veicēja, līguma nosacījumiem attiecībā uz būvdarbu apjomu un izpildi;
	5. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
	6. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību;
	7. pārbaudīt veikto būvdarbu apjomus;
	8. izdarīt ierakstus būvdarbu žurnālā, tai skaitā par objekta pārbaudēs konstatētiem trūkumiem un būvdarbu vadītāja prombūtni;
	9. kontrolēt būvdarbu žurnālā ierakstīto norādījumu izpildi;
	10. iepazīties un sniegt atzinumu pasūtītājam par būvdarbu veicēja izstrādāto darbu veikšanas projektu (pēc līguma noslēgšanas par būvdarbu veikšanu), norādot uz kļūdām, ja tādas ir un uzraudzīt tā izpildi atbilstoši darbu veikšanas projektā noteiktajiem termiņiem un kvalitātei;
	11. iepazīties un sniegt atzinumu pasūtītājam par būvdarbu veicēja kalendāro laika grafiku;
	12. kopā ar pasūtītāju un būvdarbu veicēju precizēt darbu izpildes kvalitātes pielaides;
	13. izvērtēt būvdarbu veicēja piedāvātās izmaiņas būvniecības projektu dokumentācijā un sniegt atzinumu pasūtītājam;
	14. pēc nepieciešamības sasaukt, kā arī pēc pasūtītāja pieprasījuma organizēt, vadīt un protokolēt būvsapulces, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to būvuzņēmējam un citām iesaistītajām pusēm;
	15. kontrolēt kalendārā grafika ievērošanu un būvdarbu izpildes gaitu, informēt pasūtītāju par būvniecības procesa dalībnieku pieļautajiem pārkāpumiem un atkāpēm no projekta vai kalendārā grafika. Par būtiskiem pārkāpumiem nekavējoties ziņot pasūtītājam;
	16. veikt būvobjekta (-u) regulāru pārbaudi, darba izpildes pieņemšanu, saskaņojot un pārbaudot izpildīto darbu apjomus;
	17. apturēt būvdarbus būvobjektā LR normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu;
	18. ievērot darba drošības koordinatora norādījumus (ja tāds tiek piesaistīts), bet pārkāpumu gadījumā informēt darba drošības koordinatoru (ja tāds tiek piesaistīts) un pasūtītāju par tiem;
	19. sniegt būvuzņēmējam norādījumus par izpildītā darba kvalitāti un defektu novēršanu;
	20. pretendentam būvobjektā jābūt ne mazāk kā 1 (vienu) reizi nedēļā un nepieciešamības gadījumā būvobjektā jāierodas ne ilgāk kā 2 stundu laikā pēc Pasūtītāja pieprasījuma, tai skaitā arī brīvdienās un/vai svētku dienās;
	21. kontrolēt būvniecības gaitu objektā, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai;
	22. piedalīties būvkonstrukciju, segto darbu un citu izpildīto būvdarbu pieņemšanā saskaņā ar Vispārīgajiem būvnoteikumiem, izvērtēt un akceptēt Būvuzņēmēja sagatavotos segto darbu aktus un izpilddokumentāciju;
	23. pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām;
	24. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
	25. sagatavot un iesniegt komisijai, kura pieņem objektu ekspluatācijā, nepieciešamos dokumentus;
	26. piedalīties objektu nodošanā ekspluatācijā;
	27. pēc būvdarbu pabeigšanas un objekta nodošanas ekspluatācijā iesniegt Pasūtītājam normatīvajos aktos noteikto izpildītā darba dokumentāciju;
	28. pēc Pasūtītāja uzaicinājuma piedalīties pēcprojekta pārbaudēs.
2. **Būvuzraudzība jāveic šādā objektā:** Stacijas iela, Balvi, Balvu novads, zemes vienības kadastra apzīmējums 38010010292.
3. **Cenas veidošanas rādītāji:** Piedāvājumu iesniegt norādot summu bez PVN, kā arī atsevišķi norādot summu ar PVN.
4. Piedāvājumā jābūt iekļautām visām izmaksām, kas varētu rasties līguma izpildes laikā.
5. Piedāvātajām cenām jābūt nemainīgām visā līguma darbības laikā.
6. Vērtējot piedāvājumu, pasūtītājs ņem vērā tā kopējo cenu bez pievienotās vērtības nodokļa. Pasūtītājs izvēlēsies piedāvājumu ar zemāko cenu.
7. Līgums tiks slēgts ar tirgus izpētes uzvarētāju. Līgumu slēgs Balvu novada pašvaldība.
8. **Paredzamais būvdarbu līguma izpildes termiņš:** saskaņā ar būvniecības termiņu 2 (divi) mēneši (līdz objekta nodošanai ekspluatācijā).
9. **Prasības pretendentam:**
	1. Pretendents kā galvenais būvuzraugs iepriekšējo 5 (piecu) gadu laikā (2015., 2016., 2017., 2018., 2019., un 2020.gadā līdz piedāvājuma iesniegšanas brīdim) veicis būvuzraudzību jaunbūves vai pārbūves jomā vismaz 2 (divos) ekspluatācijā pieņemtos objektos – ielas, laukumi un ceļi, kuros katrā veikta jaunbūve vai pārbūve, ietverot asfaltbetona seguma izbūvi, kur katra objekta – inženierbūves apbūves laukums nav mazāks par 300 m² (trīs simti kvadrātmetriem).
	2. Pretendents ir atbilstoši normatīvo aktu prasībām ir tiesīgs sniegt būvuzraudzības pakalpojumus.
10. **Piedāvājums jāiesniedz par visu tirgus izpētes priekšmeta apjomu, saskaņā ar pielikumu Nr.1.**
11. **Iesniedzamie dokumenti:**
	1. aizpildīts Pielikums Nr.1.
	2. pretendenta sniegto pakalpojumu saraksts un atsauksmes vai alternatīvs dokuments par sarakstā minētiem pakalpojumiem. Atsauksmēs jānorāda būvobjektu raksturojošie lielumi. Ja atsauksmēs neuzrādās būvobjekta raksturojošie lielumi, tad papildus iesniedzamas objekta pieņemšanas ekspluatācijā aktu vai citu dokumentu, kas satur informāciju par objekta raksturojošiem lielumiem, kopijas.
	3. Pretendenta apliecinājuma par to, ka objekta būvuzraudzība tiks veikta atbilstoši tirgus izpētes prasībām, Ministru kabineta noteikumiem Nr.500 “Vispārīgie būvnoteikumi” būvuzraudzībai noteiktajām prasībām, kā arī to, ka pretendents ir iepazinies ar Paskaidrojuma rakstu un būvdarbu apjomiem.
12. **Piedāvājums jāiesniedz līdz 2020.gada 27.maijam, plkst. 15:00, Balvu novada pašvaldībā, Bērzpils iela 1a, Balvi, Balvu novads, LV-4501.** Piedāvājumu var iesniegt slēgtā iepakojumā, uz kura norādīts pasūtītājs, piegādātājs, atzīme par to, kurai tirgus izpētei piedāvājums iesniegts, kā arī informācija par to, kad piedāvājumu drīkst atvērt, norādot konkrētu datumu un laiku, vai elektroniski, sūtot uz tirgusizpetes@balvi.lv . Iesniedzot piedāvājumu elektroniski, e-pasta ziņojuma tēmā jānorāda TIRGUS IZPĒTES IDENTIFIKĀCIJAS NUMURS, kā arī piedāvājums jāparaksta ar DROŠU ELEKTRONISKO PARAKSTU.

Pielikums Nr.1



**PIETEIKUMS UN FINANŠU PIEDĀVĀJUMS**

**Tirgus izpētei**

**“BŪVUZRAUDZĪBAS VEIKŠANA PIEBRAUCAMĀ CEĻA PIE BALVU EZERA ŪDENS ŅEMŠANAI ATJAUNOŠANĀ”**

**ID.NR.** **BNP TI 2020/59**

**Informācija par pretendentu:**

|  |  |
| --- | --- |
| Nosaukums (juridiskai personai) vai Vārds Uzvārds (fiziskai personai) |  |
| Reģistrācijas numurs (juridiskai personai) vai personas kods/reģistrācijas kods (fiziskai personai) |  |
| Juridiskā adrese/ adrese |  |
| Kontakttālrunis |  |
| e-pasts |  |
| Pretendenta kontaktpersona(vārds, uzvārds, amats, telefons, e-pasts) |  |
| Finanšu rekvizīti: |  |
| Bankas nosaukums: |  |
| Bankas kods: |  |
| Konta numurs: |  |
| Pilnvarotā persona, kas būs tiesīga parakstīt līgumu (amats, Vārds Uzvārds) |  |
| Sertifikāta numurs |  |

Piedāvāju/-am sniegt būvuzraudzības pakalpojumus atbilstoši pasūtītāja prasībām par piedāvājuma cenu:

|  |  |  |  |
| --- | --- | --- | --- |
| **Tirgus izpētes priekšmets** | **Piedāvājuma cena bez PVN (EUR)**  | **PVN (EUR)** | **Piedāvājuma cena ar** **PVN (EUR)** |
| Būvuzraudzības veikšana Piebraucamā ceļa pie Balvu ezera ūdens ņemšanai atjaunošanas darbu laikā. |  |  |  |

Piedāvājuma cenā ir iekļauti visi nodokļi, nodevas, maksājumi un visas ar būvuzraudzības veikšanu saistītās izmaksas, paredzēti visi riski darbu veikšanai, kas saistīti ar cenu izmaiņām, minimālās darba algas pieaugumu un citiem neparedzētiem apstākļiem, kas var rasties līguma izpildes laikā.

Piedāvātās cenas būs nemainīga visā līguma darbības laikā.

Ar šo apliecinu piedāvāto cenu pamatotību un spēkā esamību:

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020.gada \_\_\_\_\_\_\_\_\_\_\_\_\_\_\_\_\_\_\_\_\_\_